เป็นร้านอาหารที่เปิดพร้อม บูติคโฮเตล ให้บริการอาหารอิสลามตามสั่ง แบบที่ทำเสร็จแล้วก็มี 

ข้าวหมกไก่ ข้าวหมกแพะ ถ้าเพิ่มไข่ต้มสีเหลือง เพิ่ม 10 บาท 

ขนมจีนแกงไตปลา น้ำยา แกงไก่ พร้อมผักเคียง แบบสไตล์คนใต้ 

ที่ขาดไม่ได้คือโรตี ใส่ไข่ ใส่กล้วยได้ 

ชา กาแฟ สั่งได้ มีกาแฟสดให้บริการ

มากินหลายครั้งตั้งแต่เปิดโรงแรม รสชาติดีขึ้นกว่าเดิม ที่ทานบ่อยๆจะมี
1. ข้าวหมกไก่ สีเหลืองขมิ้นสวย หอมเม็ดพริกไทย ไก่นุ่ม ร่อน แต่ไม่เละ หรือพอง โรยหน้าด้วยหอมเจียว น้ำจิ้มให้น้ำจิ้มไก่ และแตงกวาดอง จานละ 40 บาท ถือว่าผ่าน 
2. โรตีธรรมดา ทอดได้กรอบดี แผ่นละ 10 บาท มีนมข้นใส่ขวดให้เติมเอง แต่ใช้ร่วมกับแม่ค้าที่ทอดขาย เลยต้องแย่งกันไปมา ถ้ากินสไตล์ใส่นมไปกินไป และขวดจะมันน้ำมันจากมือแม่ค้า ขายทั้งวัน คนจึงไม่มากระจุกซื้อ เวลาจะทอดเลยต้องอุ่นเตานานหน่อย รอนานกว่าร้านอื่น มีดีที่กรอบเลยพอจะกล้อมแกล้มไปได้
3.โรตีไข่ 20 บาท เช่นเดียวกันคือกรอบและรอนาน แย่งนมกับแม่ค้า ถ้ามีคนมาสั่งโรตี ขวดจะมันน้ำมัน
4.คาปูชิโนร้อน อุ่นเครื่องนานกว่าจะได้น้ำร้อน รสชาติจืดๆ จางๆ ฟองนมแทบไม่มี ไม่มีน้ำตาล เพราะเราไม่ใส่น้ำตาล ก็พอทานได้ ราคา 30 บาท

แม่ค้าน้อย มีอยู่ 1-3 คน ถ้าลูกค้ามาสัก 2-3 เจ้าก็ทำใจไม่สั่งอย่างอื่นเพิ่ม แม่ค้าคนเดียวกันตั้งแต่ตักข้าวหมก (ถ้ามีคนอื่นอยู่ก็ช่วยตักให้) ทอดโรตี ชงกาแฟ เก็บเงิน ทอนเงิน 
